**Studenac planira širenje izvan granica Hrvatske – namjerava preuzeti slovenski maloprodajni lanac Kea**

*Studenac se iz uspješne omiške obiteljske tvrtke transformirao u najbrže rastući maloprodajni lanac u Hrvatskoj; Studenac već sada zapošljava preko šest tisuća ljudi, a ovaj potez dodatno će osnažiti kompaniju*

**Zagreb, 16. srpnja 2024.** – Studenac, najbrže rastući maloprodajni lanac u Hrvatskoj u posljednjih pet godina i lanac s najvećim brojem prodavaonica, namjerava pridružiti slovenski maloprodajni lanac Kea svojoj mreži. Uz kontinuirani rast u Hrvatskoj, ovim strateškim potezom kompanija počinje širenje na međunarodno tržište, dodatno jačajući svoju poziciju novim mogućnostima rasta i razvoja na regionalnoj razini. Ugovor o kupoprodaji između Studenca i sadašnjeg vlasnika lanca Kea već je potpisan te se za zaključenje transakcije čeka odobrenje Slovenske agencije za zaštitu tržišnog natjecanja.

Slovenski maloprodajni lanac Kea, sa sjedištem u gradu Šentjuru, u svojoj mreži broji 31 trgovinu na području Celja, Maribora, Prekmurja i Primorja. Prosječna veličina trgovine iznosi 250 četvornih metara. U 2023. godini, Kea je ostvarila prihod od gotovo 50 milijuna eura.

„Iz uspješne obiteljske tvrtke u Omišu Studenac je izrastao u najbrže rastući maloprodajni trgovački lanac u Hrvatskoj. Osim što na jedinstven način stvaramo jednu od najimpresivnijih poslovnih priča u Hrvatskoj, od danas možemo reći i da gradimo budućnost maloprodaje u regiji. Najnovija akvizicija za našu kompaniju, koja već danas zapošljava preko šest tisuća zaposlenika, znači još svjetliju budućnost. Širenjem na slovensko tržište potvrđujemo svoju predanost kontinuiranom rastu i razvoju pridonoseći dobrobiti lokalnim zajednicama u obje zemlje. Preuzimanje lanca Kea nije samo dokaz naše snage i iskorištavanja potencijala za rast, već i odlučnosti da postanemo vodeći maloprodajni lanac u regiji“, izjavio je **Dragan Baškarad**, član Uprave Studenca za operativne poslove.

„Trenutno smo u završnim fazama realizacije dvaju velikih procesa kojima širimo svoju mrežu - preuzimanja lanca Decentia, koje će ojačati naš status u Zagrebu, i preuzimanje lanca Kea, s kojim započinjemo širenje na međunarodno tržište. Naš sljedeći i najvažniji korak bit će uspješna integracija ovih lanaca u Studenac, s posebnim naglaskom na naše nove i postojeće zaposlenike, odnosno one kojima dugujemo uspjeh i današnju poziciju naše kompanije. Bogato iskustvo u ovim procesima olakšat će nam tranzicijsko razdoblje koje očekujemo i omogućiti uspješan početak našeg zajedničkog puta“, zaključio je **Andrija Topić**, član Uprave Studenca za akvizicije i integracije.

Studenac je jedinstven u Hrvatskoj po svom formatu susjedskih prodavaonica. Uz organski rast, Studenac se posljednjih šest godina uspješno razvijao upravo preuzimanjem manjih lokalnih maloprodajnih lanaca. Realizacijom osam značajnih akvizicija, Studenac je od 2018. do kraja 2023. godine obogatio svoju mrežu s preko 650 prodavaonica diljem Hrvatske. Provedbom jedinstvene strategije rasta, Studenac je više nego utrostručio broj prodavaonica od 2018. godine te je danas najveći trgovački lanac po veličini prodajne mreže u Hrvatskoj.

**Kontakt za medije**

**Tatjana Spajić**

Direktorica korporativnih komunikacija za Studenac

[tatjana.spajic@studenac.hr](mailto:tatjana.spajic@studenac.hr)

**Ružica Ilak,**  
Pragma komunikacije za Studenac

+385 91 118 6186

[studenac@pragma.hr](mailto:studenac@pragma.hr)

**O Studencu:**

Studenac je hrvatski maloprodajni lanac osnovan 1991. godine u Omišu.

Od 2018. godine, kada je započela sveobuhvatna transformacija poslovanja kompanije obilježena brojnim akvizicijama i organskim rastom diljem Hrvatske, Studenac započinje svoj put prema današnjoj poziciji trgovačkog lanca s najvećim brojem trgovina na tržištu.

Studenac se ponosi praktičnim i dostupnim trgovinama koje zadovoljavaju svakodnevne potrebe kupaca, odražavajući svoju usmjerenost na kupca kroz prepoznatljivu ponudu i jedinstveni koncept „I sitno i bitno“. Nastavno na kontinuirani rast i inovacije koje se temelje na jedinstvenom formatu susjedske trgovine, Studenac se pozicionirao kao vodeći lanac na hrvatskom maloprodajnom tržištu. Zahvaljujući procesima digitalizacije poslovanja koji su danas ugrađeni u DNK Studenca, kompanija je danas jedna od najbrže rastućih sudionika u širenju hrvatskog prehrambenog sektora.

U proteklih šest godina, tvrtka je više nego utrostručila broj svojih trgovina, zaključivši osam značajnih akvizicija koje su rezultirale preuzimanjem preko 650 trgovina te otvorivši gotovo 400 trgovina organskim rastom.

Krajem prve polovice 2024. godine, tvrtka je upravljala s oko 1300 trgovina diljem Hrvatske i zapošljavala preko 6.000 djelatnika. Studenac je tako učvrstio svoju prisutnost u lokalnim zajednicama, od urbanih centara poput Zagreba i Splita do ruralnih regija s nižom gustoćom stanovništva.

Od 2018. godine, Studenac je u vlasništvu fonda kojim upravlja tvrtka Enterprise Investors, jedan od najvećih investicijskih fondova privatnog kapitala u Srednjoj i Istočnoj Europi.